 بعدما بعث لجنة تفتيش مركزية نهاية شهر يناير الماضي إلى مديرية وزارته بـ”الصخيرات تمارة” للتحقيق في عدد من الشكايات اللّي وصلاتو من أطر مساعدة بمنطقة عين عودة ضد مديرية المركز النسوي بدوار سيد العربي. علمت “كود”، من مصادر مطلعة، أن وزير الشباب والرياضة، رشيد الطالبي العلمي، قرر أخيرا، إعفاء هاد المسؤولة من جميع مهامها. وقالت المصادر نفسها، لـ”كود”، أن الوزير العلمي قرر إعفاء هاد المسؤولة اللي كانت محط اتهامات خطيرة، مع إحالتها على المجلس التأديبي يوم الاثنين 10يونيو 2019، مشيرة إلى أن إعفاء هاد المسؤولة جاء نتيجة لما أسفرت عنه تحريات المفتشية العامة للوزارة. الوزير كان متبع هاد القضية وخا داك المسؤولة دارت تدخلات كثيرة بزاف باش تبقا فالبوصط ديالها. وكانت مراسلات، توصلت بها “كود”، كشفت عن تورط هاد المسؤولة في اختلالات خطيرة، من بينها “البيع” ديال الدبلومات بأثمان باهضة دون تكوين والقيام بتزويرها، ووقفت المفتشية على عدم توفر هاد المسؤولة ديال داك النادي النسوي على رخصة الإشتغال بمؤسسة التضامن لمحمد السادس، وغيرها من الأمور التي كانت محط تقارير مركزية. 
الطالبي العلمي يقرر إعفاء مديرة النادي النسوي بعين العودة